Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1180/11/3307	Prievidza, 3.8.2012
EEČ : 2-27-58-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu XXXXX č. 17P/3/2008-22 zo dňa 14.4.2008, ktorý nadobudol právoplatnosť dňa 25.4.2008, mu bola s účinnosťou od apríla 2008 určená vyživovacia povinnosť na dcéru mal. XXXXX, nar. XXXXX na sumu 2000,-Sk (66,39,- €), ktorú je povinný platiť mesačne vopred najneskôr do 10-teho dňa v mesiaci k rukám matky XXXXX, túto povinnosť si v Prievidzi a všade tam, kde sa zdržiaval v období od 1.1.2010 doposiaľ, úmyselne neplnil tým, že hoci má dostatočný príjem z práce v spoločnosti XXXXX a.s., kde pracuje od februára 2008 na trvalý pracovný pomer, vyživovaciu povinnosť si pravidelne v súdom stanovenej výške neplnil, pričom do dnešného dňa mal XXXXX zaplatiť výživné vo výške 2058,09- €,

lebo zanikla trestnosť činu
Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX uznesením č. ORP-2388/PD-PD-2011 zo dňa 6.12.2011 začal trestné stíhanie a dňa 29.3.2012 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, že hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu XXXXX č. 17P/3/2008-22 zo dňa 14.4.2008, ktorý nadobudol právoplatnosť dňa 25.4.2008, mu bola s účinnosťou od apríla 2008 určená vyživovacia povinnosť na dcéru mal. XXXXX, nar. XXXXX na sumu 2000,-Sk (66,39,- €), ktorú je povinný platiť mesačne vopred najneskôr do 10-teho dňa v mesiaci k rukám matky XXXXX, túto povinnosť si v Prievidzi a všade tam, kde sa zdržiaval v období od 1.1.2010 doposiaľ, úmyselne neplnil tým, že hoci má dostatočný príjem z práce v spoločnosti XXXXX a.s., kde pracuje od februára 2008 na trvalý pracovný pomer, vyživovaciu povinnosť si pravidelne v súdom stanovenej výške neplnil, čím zostal XXXXX dlhovať na výživnom sumu 242,53,-€.

Po skončení skráteného vyšetrovania doručil poverený príslušník PZ tunajšej  prokuratúre vyšetrovací spis s návrhom na zastavenie trestného stíhania. 	
					
Z vyšetrovacieho spisu vyplýva, že návrh policajta  je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle   § 86 písm. a/ Tr. zákona.

Podľa § 86 písm. a/ Tr. zákona trestnosť trestného činu zanedbania povinnej výživy podľa § 207 Tr. zákona  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX mal zaplatiť oprávnenej XXXXX na výživnom za obdobie od 1. 1. 2010 do dnešného dňa 2058,09,- €. Obvinený zaplatil poškodenej  v poštových poukážkach, ktoré sú súčasťou vyšetrovacieho spisu 2000,-€. Okrem toho vyživovaciu povinnosť v zmysle výpovede poškodenej zo dňa 27.7.2012 čiastočne splnil aj nákupom detskej obuvi v hodnote 59,80 v mesiacoch marec a december 2010. Predmetné plnenie poškodená považuje za plnenie vyživovacej povinnosti. Doklady o nákupoch sú rovnako súčasťou vyšetrovacieho. Z uvedeného vyplýva, že obvinený XXXXX svoju vyživovaciu povinnosť dodatočne splnil        v  plnom  rozsahu.

Z vyšetrovacieho spisu, konkrétne zo zápisnice o výsluchu poškodenej XXXXX vyplýva, že trestný čin obvineného nemal trvalo nepriaznivé následky. 

	Keďže sú splnené všetky podmienky účinnej ľútosti v zmysle § 86 písm. a/  Tr. zákona,  rozhodla som tak, ako je uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka